પરિવારજનોએ આક્ષેપ કર્યો હતો કે ડોક્ટરે ઈન્જેકશન આપ્યા બાદ તેઓનું મોત નીપજ્યું હતું. ડોક્ટરને નીચે વારંવાર બોલાવવા છતાં આવીએ છીએ કહી ૧૦ મિનિટ સુધી આવ્યા નહોતા. ડોક્ટરની બેદરકારીથી મોત નીપજ્યું હોવાના આક્ષેપ સાથે લોકોનું ટોળું ભેગું થઈ ગયું હતું અને લોકોએ હોસ્પિટલમાં તોડફોડ મચાવી હતી. ઘટનાને પગલે શાહપુર પી.આઈ. સહિતનો કાફલો ઘટનાસ્થળે દોડી ગયો હતો અને પરિવારજનોને સમજાવી મામલો થાળે પાડ્યો હતો. હાલમાં શાહપુર પોલીસે અકસ્માત મોત નોંધી તપાસ શરૂ કરી હતી.